Xerife (familia)

Un xerife ou sharif (en árabe, شريف šarīf, feminino شريفة šarīfa: nobre, respetábel) é un descendente do profeta Mahoma, a través da súa filla Fátima,xerife no Dicionario da RAG.  esposa de Alí. Por esta razón, moitos xerifes chamáronse fatimís (de Fátima) ou alauís. O nome está tomado do árabe šurafā' ou ašraf, plural de šarīf, que é por tanto traducibel como xerifes.

Algunhas tradicións consideran xerife só ao que é descendente de Hasan, fillo máis vello de Alí e Fátima, mentres que aos descendentes do fillo máis novo, Husáin, dáselle o título de sayyid (señor).

miniatura|Califato fatimí ou idrisí, antes de invadir Al-Andalus, e os estados veciños|centro
 Dinastías 
 Idade Media 
Na Idade Media foi xerifiano o Califato fatimí ou almorábide, que gobernou no Norte de África e en Al-Andalus.   

 Na acrualidade 
A dinastía alauí, reinante actualmente en Marrocos é xerife. Por esta razón, até a creación do Marrocos moderno en 1956, o país denominábase Imperio xerifiano.Rocío Velasco de Castro (2013): [https://journals.openedition.org/diacronie/812?lang=en "La monarquía alauí, símbolo identitario de la nación marroquí: legitimidad histórica e instrumentalización política". Diacronie. Studi di Storia Contemporanea. N° 16, 4. Foron os sucesores da Dinastía saadí, que tamén era xerife.

Tamén é xerife a dinastía Hashimí ou Haxemita reinante en Xordania. Antes da creación do reino de Xordania, os haxemitas dominaban a rexión do Hiyaz en Arabia (de onde foron expulsados polos sauditas). O monarca haxemita dese territorio levaba o título de xerife da Meca.

 Consideración social 
Ser xerife implica certo recoñecemento social, pero ningún privilexio. Moitos musulmáns sono. En Marrocos, por exemplo, un gran número de persons son non só xerifes senón especificamente alauís, e polo tanto están emparentadas, en maior ou menor medida, coa familia reinante, sen que iso se traduza nunha posición social elevada ou calquera outro privilexio. 

Un xerife almorábide famoso, membro da nobreza, foi o xeógrafo e cartógrafo Muhammad al-Idrisí, nacido en Ceuta en 1100.Idrisi na Encyclopédie berbère.

 Entre os xiítas 
Entre os musulmáns xiítas, os membros do clero que son xerifes levan un turbante negro, mentres que os que non o son lévano de cor branca.

 Notas 

Categoría:Historia de Marrocos
Categoría:Islam
Categoría:Historia de Xordania